**Tanulói notebookok igénylése 5-6. évfolyamos diákok részére**

**Tisztelt Szülő/Gondviselő!**

Ebben a tanévben az **5. és 6. évfolyamos** diákok részére is megnyílt a lehetőség tanulói notebook igénylésre. Az igénylést a tanuló törvényes képviselője adhatja be a **KRÉTA felületen gondviselői belépés** után a **Tárgyi eszköz ügyintézés** menüponton. Részletes leírás és tudnivalók a regisztráció menetéről a KRÉTA tudásbázisban érhető el.
Ha a gondviselőnek nem sikerül az igénylést benyújtani, az iskolában munkaidőben lehetőséget és segítséget biztosítunk a regisztrációt leadni. Kérjük, hozza magával KRÉTA belépési azonosítóját és jelszavát.

**Fontos!
A regisztráció 2023. november 30-ig lesz elérhető. Utólagos igénylés beadására nem lesz lehetőség.**

Az eszközök átadására valószínűleg 2024-ben kerül sor. Az eszközt csak az a gondviselő veheti majd át, aki az igénylést beadta és az igénylési lapon szerepel. Kérjük, az átvételhez hozzon magával személyi igazolványt és lakcímkártyát!
Az igénylési felületen megadott gondviselő  akadályoztatása esetén csak meghatalmazás alapján adható ki másik, nagykorú személy részére az eszköz. Ez érvényes a másik szülőre is.

[Meghatalmazás itt tölthető le.](https://www.erkel.hu/pdf/2023_24/Meghatalmazas_RRF.pdf)

Az eszközök tulajdonjogát a Magyar Nemzeti Vagyonkezelő Zártkörűen Működő Részvénytársaság gyakorolja. A Tanulónak/Gondviselőnek tulajdonjoga nem, csak használati joga keletkezik az IKT-eszközre vonatkozóan.
Kérjük, mindenképp tanulmányozzák át a KRÉTA felületén az eszköz ügyintézés menüponton található általános szerződési feltételeket!

Esetlegesen felmerülő kérdéseikre Császár Tünde iskolatitkár áll szíves rendelkezésükre az alábbi elérhetőségen: tel: +36 66 362 305

Kérjük aláhúzással jelölni, amennyiben élni kívánnak a lehetőséggel:

igen nem

Szülő aláírása: …………………………………………………………………………….

Tanuló neve, osztálya: ………………………………………………………………………….

(Akik korábban már benyújtották a regisztrációt, abban az esetben is nyilatkozzanak.)

Tisztelettel:
Csontosné László Anikó
intézményvezető